**בעינן סיום מסכתא**

**יונתן לוין**

1. **תלמוד בבלי מסכת שבת דף קיח עמוד ב - דף קיט עמוד א**

 ואמר אביי: תיתי לי, דכי חזינא צורבא מרבנן דשלים מסכתיה עבידנא **יומא טבא** לרבנן

1. **רש"י מסכת שבת דף קיט עמוד א**

עבידנא יומא טבא לרבנן - לתלמידים, ראש ישיבה היה.

**מקור:**

1. **מהרש"א חידושי אגדות מסכת שבת דף קיח עמוד ב**

וסמך לזו הסעודה איתא במדרש **דעושין סעודה** **לסיומא של תורה** וע"כ נקראת הסעודה זו בלשון סיום דבעי דשלים מסכתא

1. **בית יוסף אורח חיים סימן תרסט**

ומצאתי עיקרו של המנהג במדרש בתחלת שיר השירים (שהש"ר א ט) ויבוא ירושלים ויעמוד לפני ארון ברית יי' וגו' ויעש משתה לכל עבדיו (מל"א ג טו) אמר רבי יצחק **מכאן שעושין סעודה לגמרה של תורה**:

1. **שולחן ערוך אורח חיים הלכות לולב סימן תרסט**

במקום שעושין שני ימים טובים, ליל תשיעי מקדשים ואומרים זמן ולמחר מוציאין ג' ספרים וקורין באחד: וזאת הברכה (א) עד סוף התורה, (ב) ובשני: בראשית עד אשר ברא אלהים (ג) לעשות, ובשלישי קורא המפטיר כמו אתמול ומפטיר: ויהי אחרי מות משה. הגה: וקורין יום טוב האחרון (ד) [א] שמחת תורה, **לפי (ה) ששמחין** **ועושין בו סעודת משתה (ו) לגמרה של תורה;**

1. **תלמוד בבלי מסכת בבא בתרא דף קכא עמוד א**

תנן התם, אמר רבן שמעון בן גמליאל: לא היו ימים טובים לישראל כחמשה עשר באב וכיום הכפורים, שבהן בנות ירושלים יוצאות בכלי לבן שאולין, שלא לבייש את מי שאין לו. בשלמא יום הכפורים - יום סליחה ומחילה, יום שנתנו בו לוחות אחרונות, אלא חמשה עשר באב מאי היא?

1. **תלמוד בבלי מסכת בבא בתרא דף קכא עמוד ב**

רבה ורב יוסף דאמרי תרוייהו: יום שפוסקין בו מלכרות עצים למערכה

1. **רשב"ם מסכת בבא בתרא דף קכא עמוד ב**

וכדאמרינן במדרש איכה רבי יעקב בר אחא בשם רבי יוסי אומר שבו כלה זמן קציצה למזבח שכל עץ שנמצא בו תולעת פסול למזבח וכל עץ שהוא נקצץ אינו עושה מאכולת ואותו יום שפסקו **היו שמחים** לפי שבאותו יום היו **משלימין מצוה גדולה כזאת.**

1. **נימוקי יוסף מסכת בבא בתרא דף נג עמוד ב**

וגם שהוא מנהג **לשמוח בענין מצוה עד שכשהשלימה עושין שמחה ומשתה וי"ט**:

1. **שולחן ערוך יורה דעה הלכות תלמוד תורה סימן רמו**

כז עו] כשמסיים מסכת, <ט> מצוה לשמוח ולעשות סעודה, (ח) ונקראת סעודת מצוה.

1. **ביאור הגר"א יורה דעה סימן רמו**

כשמסיים כו'. **פט"ז דשבת** (קי"ט א'):

(ליקוט) כשמסיים מס' כו'. כמ"**ש בב"ב קכ"א ב'** וערשב"ם שם ד"ה מניסן כו' לפי שבאותו יום כו' ועבא"ח סי' תרס"ט בהג"ה ובהג"א סוף סוכה (ע"כ):

1. **משנה ברורה סימן תרסט**

(ו) לגמרה של תורה - כדאיתא במדרש שה"ש [ח] **וה"ה לגמר מצוה**

**הגדרת סיום:**

1. **ים של שלמה מסכת בבא קמא פרק ז**

אמר המעתיק, אף שהגאון המחבר סדר דין הסיום בסיום המסכתא. מ"מ אמרתי להדפיסו כאן, בסוף פרק זה, הואיל שנזכר בסימן (ל"ו) [ל"ז] וכאן מצאתי מקום פנוי להקדימה. כי זריזין מקדימין למצות, כדי לזכות ולהאיר עיני החושקים בתורת ה' התמימה. בחיבור הגדול ים של שלמה.

הא לך דין הסיום:

גרסינן בפ' כל כתבי (שבת קי"ח ע"ב) אמר אביי, תיתי לי, דכי חזינא צורבא מדרבנן דשלים מסכתא. עבידנא יומא טבא לרבנן. מכאן נהגו כל ישראל לסיים בשמעתא, וליתן שבח והודיה למקום, ולפרסם אותה שמחה, שזכה לכך, שעושין סעודה בעת שמסיימין. וראיה ממסכת תענית (ל' ע"ב) ומביאו נמי בר"פ יש נוחלין (ב"ב קכ"א ע"א). לא היו ימים טובים לישראל כי"כ וט"ו באב. ומסיק בגמרא, בשלמא י"כ, יום סליחה ומחילה הוא. אלא ט"ו באב מ"ט, ומפרש כמה טעמים. עד דמסיק לבסוף. רבה ורב יוסף דאמרי תרוייהו, יום שפוסקים בו מלכרות עצים למערכה כו', ופי', לפי שפסקו אותו היום להשלים מצוה גדולה היו שמחים, ונחשב להם לי"ט, **וא"כ השלמת הספר אין לך מצוה גדולה מזו. ובפרט היכא שדעתו להתחיל אחר כך ספר אחר.**

1. **ים של שלמה מסכת בבא קמא פרק ז**

וסיום הספר נמי נראה בעיני שהוא סעודת מצוה. וכן ראיה מפרק כל כתבי (שבת קי"ח ע"ב) דאמר אביי, תיתי לי, דכי חזינא צורבא מדרבנן דשלים מסכת, עבידנא יומא טבא לרבנן. ובסוף פרק זה אאריך בו בעזרת השם יתברך לעד ע"ש. **ומשום זה היה נראה לברך שהשמחה במעונו בסיום מסכת**. דאין לך שמחה יותר לפני הקב"ה, אלא שמחה ורינה של תורה. דאין להקב"ה בעולמו אלא ד' אמות של הלכה (ברכות ח' ע"א). דלא גרע מפדיון הבן. דלפרסום מצוה בעלמא הוא. **וכן הוריתי פעם אחת הלכה למעשה. ונתבלבל השמחה במהומות גדולות, על ידי סיבות קשות. ותליתי הסרחון בי, שעברתי על דברי רבותיי, שלא שמעו מעולם דבר זה.**

1. **ים של שלמה מסכת בבא קמא הקדמה**

בס"ד, התחלתו ביום ז', כ"ד ימים לחודש תשרי, ש"ו לפ"ק:

 שלמה ע"ה אמר בחכמתו (קהלת י"ב, י"ב). ויותר מהמה בני הזהר עשות ספרים הרבה אין קץ, ודרשו רבותינו בפרק עושין פסים (עירובין כ"א ע"ב) שמחויב הוא לשמוע דברי חכמים שנקראו סופרים. במה שחדשו והוסיפו בקבלתם בתורה שבעל פה הלכה למשה מסיני על תורה שבכתב, שהוא בתכלית הקיצור בכמות, וארוך באיכות. אף הוסיפו וגזרו ועשו משמרת למשמרת. כאשר הקדים החכם הזה שעשה אזנים לתורה. שנאמר (שם) איזן וחיקר. וכל הנמצא בדברי חכמי התורה מימות משה רע"ה עד עתה. הן הן החכמים שאמר הוא עליהן (שם שם, י"א) דברים חכמים כדרבונות. כלם נתנו מרועה אחד. ושלא לתמוה על מחלוקתם בריחוק הדיעות, שזה מטמא וזה מטהר. זה אוסר וזה מתיר. זה פוסל וזה מכשיר. זה פוטר וזה מחייב. זה מרחק וזה מקרב. אם דעתם לשם שמים. והראשונים אפילו בבת קול לא היו משגיחים (ב"מ נ"ט ע"ב). וכולם דברי אלקים חיים, כאילו קיבל כל חד מפי הגבורה, ומפי משה, האף שלא יצא הדבר מפי משה לעולם, להיות שני הפכים בנושא אחד. אעפ"י כן דמהו החכם לרוב אישורו וחיזקו, שאין בין דבר שהוציא משכל הפועל, אשר נתעוללו לו במושכלות שניות ושלישיות. לבין דבר שבא אליו בכח חוש הדיבור בקבלה הלכה למשה מסיני. אף שלא ציירו במופת שכלו להיותו הכרח. לולי צד הקבלה איש מפי איש. **והמקובלים כתבו טעם לדבר, לפי שכל הנשמות היו בהר סיני, וקיבלו דרך מ"ט צינורות. והן שבעה פעמים שבעה, מזוקק שבעתיים. והן הקולות אשר שמעו וגם ראו. וכל ישראל רואים את הקולות הן הדיעות המתחלקות בצינור. כל אחד ראה דרך צינור שלו לפי השגתו**. וקבל כפי כח (נשמת עליונו) [נשמתו העליונה], לרוב עילוייה. או פחיתותה, זה רחוק מזה. עד שאחד יגיע לטהור. והשני יגיע לקצה האחרון לטמא. והשלישי לאמצעות, רחוק מן הקצוות והכל אמת והבן.

 ולכן אמר החכם, מאחר שדברי החכמים האמתיים כולם דברי אלהים חיים, אפילו במחלוקתם. קל וחומר בהשוותם יחד. א"כ הגע בעצמך, משה למה לא כתב מפי הגבורה באר הטיב כפי אשר ראוי. מבלי שיפול בו שום ספק. ויהיה פנים אחד לתורה, ולא מ"ט. גם זולת זה, מה שהיה ראוי להוסיף ולגזור, ראוי היה למשה להודיע בספר. באם תגיע למקום שתמצא בקעה פרוצה גדור אותה, ותוסיף בבנינה מה שראוי להוסיף, או מה שאיני ראוי להוסיף בשום עניין, על דרך אין גוזרין גזירה על הציבור אלא א"כ רוב הציבור יכולים לעמוד בה (ב"ק ע"ט ע"ב): על זה השיב החכם על תמיהתם, עשות ספרים אין קץ. כלומר שאינו מן האפשרי לעשות ספרים בעניין זה. כי אין קץ ותכלית לעניינו, כמשמעו, כי אם כל רקיעי השמים גוילים, וכל הימים דיו. לא יספיקו לכדי פרשה אחת. עם כל הספיקות שיפולו בה. ומה שיחודש ויוצא ממנה, לרוב תועלותיה. עם כל מה שיכולים חכמים מישראל להעמיק בשכל העיון, להעמיק ולשנות ולהוסיף עליו. ועוד אדרבה, אם כל זה היה כתוב בתורה. ק"ו שהיה עליו יותר הוספה. ר"ל הוספה על הוספה. ר"ל שאי אפשר שלא יפול ספיקות ושינוים ועומק הדעת בהוספה ראשונה. עד שתגיע הוספה שנייה לאלף אלפים כמותם. כלל הדבר, אמר החכם והודיע, שאינו בנמצא מן האפשרות להודיע ולבאר כל ספיקות התורה מבלי (חלוקת) [חילוקים] עד סוף שתהא ידו של אדם מגעת, אי אפשר. על כן מסר התורה לחכמים השתולים בכל דור, כל אחד ואחד לפי חוצב מקור שכלו. לחלק לעילוי ולהוסיף, כפי מה שיראו לו מן השמים, ואם בא לטהר יסייעו לו. בריך רחמנא דיהיב חכמתא לחכימין:

1. **שו"ת אגרות משה אורח חיים חלק א סימן קנז**

**בדבר סיום למוד ספר מקרא אם נחשב סעודת מצוה** ר"ח שבט תשט"ו. מע"כ ידידי הרה"ג הנכבד מוהר"ר משה יששכר גאלדבערג שליט"א.

 בדבר אם יש להחשיב סעודת מצוה לפטור הבכורים מהתענית ערב פסח ולאכול בשר מר"ח אב עד התענית גם **כשמסיימין בחבורה שלומדים מקרא בעיון והרב דורש לפניהם מדרשות חז"ל על הפסוקים**, שדעת כתר"ה שגם זה נחשב סעודת מצוה כסיום מסכת וכהא **דחזינן שעושין סעודה לגמרה של תורה** בקריאת התורה בשמחת תורה כדאיתא בטור וברמ"א /או"ח/ סי' תרס"ט והב"י הביא ממדרש שה"ש אסמכתא מקרא דויעש משתה דשלמה א"ר יצחק מכאן שעושין סעודה לגמרה של תורה, א"כ משמע דלאו דוקא תורה שבע"פ אלא אפילו תורה שבכתב. **הנה אף שודאי אין זה ראיה ברורה דקה"ת שהוא קביעות לכל ישראל אפשר שאני.**

 אבל מ"מ נראה לע"ד שהדין אמת דאף למוד בעיון הספרים של תורה שבכתב **נמי יש להחשיב הסיום סעודת מצוה דהא מצינו דלאו דוקא סיום מסכת ללמד אלא כל מצוה שנמשכה משך זמן נמי יש שמחה בסיומה** כדאיתא ברשב"ם ב"ב דף קכ"א בטעם רבה ור' יוסף דיו"ט של חמשה עשר באב הוא משום שפוסקין בו מלכרות עצים למערכה לפי שבאותו יום היו משלימין מצוה גדולה כזאת. ואף שלא מצינו חיוב ומצוה לעשות סעודה בחמשה עשר באב ומסתבר דאף בזמנם שגמרו ממש המצוה נמי לא עשו סעודה רק יו"ט בעלמא שלא להתענות, הוא משום דלא היו אנשים מיוחדים שהם עשו כל המצוה אלא זה מעט וזה מעט עד שגמרו והוי הגמר לכלל ישראל בכולל ולא לכל אחד בפרט ולכן לא חייבו בסעודה אלא לעשות יו"ט בעלמא לכל ישראל.

 אבל עכ"פ יש ללמד מזה שיש לעשות שמחה לגמר כל מצוה ולכן באנשים מיוחדים שעושין מצוה משך זמן יש להן לעשות סעודה לשמחתם כי שמחה אחרת כמו לעשות את היום ליו"ט לא שייך ביחידים אבל סעודה הא מצינו שעושין יחידים לגמר מצותם בסיום מסכת וכ"כ הוא לגמר מצוה אחרת מאחר שחזינן שיש לעשות שמחה בגמר כל מצוה. ועוד אפשר שאף שלא חייבו בסעודה בגמר מצות כריתת עצים מ"מ אם עשו סעודה היתה סעודת מצוה.

 ועיין בהגר"א יו"ד סוף סי' רמ"ו ס"ק ע"ו שהוכיח מהרשב"ם לזה שבסיום מסכת צריך לשמוח ונקראת סעודת מצוה. ומפורש בנ"י ב"ב שם /קכ"א/ סתם בכל מצוה שכשהשלימה עושין שמחה ומשתה ויו"ט עיי"ש. וא"כ ודאי יש ללמד מזה שגם למוד מקרא בחבורה שנמשך איזה זמן שלא גרע מכל מצוה שיש לעשות שמחה ומשתה והיא נחשבת סעודת מצוה כשגומרין איזה ספר כשלמדו בעיון**. אבל פשוט שהוא רק כשלמדו כפי פירוש אמת שהוא כאחד מפירושי רבותינו הראשונים ולא בפירושים מאנשים דעלמא שרובן בדואים ואינם אמת והרבה יש גם כעין מגלה פנים בתורה שלא כהלכה**. ידידו, משה פיינשטיין.

1. **תלמוד בבלי מסכת ברכות דף יז עמוד א**

רבי יוחנן כי הוה **מסיים ספרא דאיוב** אמר הכי: סוף אדם למות, וסוף בהמה לשחיטה, והכל למיתה הם עומדים. אשרי מי שגדל בתורה ועמלו בתורה ועושה נחת רוח ליוצרו, וגדל בשם טוב ונפטר בשם טוב מן העולם, ועליו אמר שלמה +קהלת ז'+ טוב שם משמן טוב ויום המות מיום הולדו.

1. **פני יהושע מסכת ברכות דף יז עמוד א**

בגמרא רבי יוחנן כי הוי מסיים ספרא דאיוב אמר הכי סוף אדם למות סוף בהמה כו' ועליו אמר שלמה טוב שם משמן טוב. ונראה לי ביישוב לשון האגדה זאת דר' יוחנן כד מסיים ספרא דאיוב **היה רגיל לעשות סעודת סיום** כדאשכחן בשבת [קי"ט ע"א] דאפילו בסיום מסכתא הוי עבדי יומא טבא לרבנן ומש"ה פתח הוא בחכמה לפתוח באגדה זאת כדי להחזיק דבריו

1. **שו"ת אגרות משה אורח חיים חלק ב סימן יב**

בהערתו עלי בסימן קנ"ז בסיום ספר מקרא

 מה שהביא כתר"ה מהפנ"י ברכות דף י"ז בהא דר' יוחנן כד הוה מסיים ספרא דאיוב שכתב בהדיא כדברי שהוריתי דסיום ספר מקרא נמי נחשב סעודת מצוה, הנה מלמוד ר' יוחנן ספרא דאיוב **אין ראיה לעובדא דידן שלומדין רק לפי פשטות הקרא שלא בעיון גדול בעומק הדברים ואף כשלומדים עם פירוש רש"י או מפרש גאון אחר נמי ידוע שאין הלמוד בשימת הלב ומחשבתו כמו בלמוד משנה וגמ' ול"ד ללמוד ר' יוחנן לתלמידיו שהוא לדרוש כל תיבה ואות וקרי וכתיב שזהו עיקר תורה שבע"פ לדרוש הקראי בין להלכה בין לאגדתא שסיום למוד ספר מקרא זה** הוא עוד יותר ראוי להחשיב סעודת מצוה מסיום מסכת וכמפורש כן שם בפנ"י שכתב שסיום ספרא דאיוב לר' יוחנן הוא עוד כ"ש מסיום מסכת שנחשב סעודת מצוה וזה הא ברור אף לכתר"ה שלדידן לא יהיה כ"ש מלמודנו בגמ' שסיום מסכת היא סעודת מצוה על למודנו במקרא אלא מוכרחין לומר דרק למוד ר' יוחנן בספרא דאיוב שהוא לדרוש כל אות ואות כתב הפנ"י שהוא כ"ש מסיום מסכת וא"כ אפשר שגם על עיקר הדבר שסיום למוד ספר מקרא נחשב סעודת מצוה הוא **רק כהא דר' יוחנן דשייך כה"ג לדידן כשנסיים מדרש חז"ל על ספר מקרא כמו שיגמור ספרא על ויקרא ואף ספר אגדה כמדרש רבה על בראשית וכדומה אף שליכא כ"ש מסיום מסכת מ"מ הוא הדין כסיום מסכת הוי אבל למוד המקרא לבד אף עם פירוש רש"י ואיזה גאון אחר אפשר שאין להחשיבו סעודת מצוה. אבל לדינא הא בארתי שם שג"ז נחשב סעודת מצוה**. וספר מנחת פתים להגר"מ אריק ז"ל אין אצלי.

1. **שו"ת משנה הלכות חלק ו סימן קסו**

 אלא דלפ"ז צריך לגדור איזה גדר על איזה סיום המצוה עושין סעודה ועל איזה אין עושים ולאיזה ספרים עושים ולאיזה ספרים אין עושין **והנה הב"ח והפמ"ג במש"ז א"ח סי' ק"ב כתבו דהעוסק בהל' דרך ארץ לאו תורה מקרי ולפ"ז בסיום מס' ד"א לא הוי ס"מ וא"כ מינה דבשאר ספרים כל שהם ספרים קדושים המסיים פשוט דהו"ל בכלל ס"מ** ונלפענ"ד לפמ"ש הרא"ש דבזמן הזה מקיים מצות כתיבת ס"ת בספרי ש"ס ופוסקים דבזמן הזה עיקר לימוד בשאר ספרים וא"כ כיון דמקיים בהם מצות כתיבת ס"ת המסיים מהם הוי כסיום ס"ת וז"פ וברור בס"ד וא"כ המסיים בכל ספר הקדוש הו"ל ס"מ **והא דלא נהגו לעשות סיום על סתם ספר אפשר לפי שלא נוהגים ללמוד בספר מספרי קודש מרישא ועד גמירא בדרך לימוד כמו הלומד מסכת אבל הכ"נ הלומד וגומר יכול לעשות סעודה והו"ל ס"מ ובהא באמת ראינו ראי' דנוהגים העולם לעשות סיום בגמר ש"ע א"ח או יו"ד ואפילו לפעמים רק כשגומרים הל' שבת וכיוצא בזה כידוע.**

 ובזה יהי' מובן נמי מה שהביא בשם הגה"ק בעל קול ארי' שפ"א עשה סיום בחודש מנ"א על סה"ק פרי עץ חיים ועשה סעודה ואכלו בשר ובא"ח (ספינקא) ראיתי שהביא מהצדיק מריזשון ז"ל שאחר תענית ט"ב צוה להאנשים שילמדו משניות וסיימו מס' ועשו סיום ואכלו בשר אלא דהא"ר חולק היכא דאם לא נזדמן לו בדרך לימודו לעשות הסיום שלא ימהר ולא יאחר בשביל זה וגם שאם לא הי' עושה סעודה בשאר ימים אפשר שלא יעשה גם עתה וכ"כ בחסל"א סי' נ"ו ובשעה"מ הל' ט"ב פ"א כתב שהוא חוטא ומחטיא ובשו"ת רמ"ץ א"ח סי' מ"א כתב דמר"ח ואילך מחזיק בא"ר ומיהו הרבה מאחרונים חולקים דמותר לכתחלה להשאר על סיום וראי' ממ"ק ט"ו ובתשובה אחת הארכתי בזה בס"ד להביא ראיות מדברי הש"ך יו"ד סי' רמ"ו ס"ק כ"ז בשם מוהר"מ מינ"ץ דמצוה לכתחלה לשייר לשם סיום ועיין תוי"ט פ"ה דתענית. ובאמת כי לפענ"ד דאם להשאר על הסיום מותר כ"ש למהר ולסיים דהרי איכא מצוה ללמוד יותר א"כ פלא מה שכתבו שלא ימהר ואולי שאם ממהר אז אינו מדייק בלימודו ולא הוה גמר מצוה.

 איברא דיש לומר דאף דמותר לכתחלה להשאיר הסיום ולדעת הש"ך מצוה מ"מ היינו דוקא להשאיר הסיום על יום שמותר לשמוח בו ולעשות סעודה עם בשר אבל להשאיר ליום שאסור לעשות בו סעודה בסתם אלא סעודת מצוה וממילא ידחה ע"י ההשארה זו מנהג ישראל שאין לאכול בשר כה"ג אפשר דאין להשאר לכ"ע דאין מתנין לכתחלה לדחות תיקון וגזירת חז"ל ולא דמי להשאיר חנוכת בהמ"ק דהגם שבטלו יו"כ מ"מ ההתחלה היתה היתר גמור אבל לכתחלה להשאיר על זמן איסור ולדחות אפשר דמודי ליה להא"ר דאין להשאיר וקצתם כתבו לענין מילה שלא בזמנה ומיהו התם אינם כמובן וא"כ גרע הכי. [שו"מ בשו"ת נשאל דוד (להגר"ד אופענהיים) או"ח סי' כ"ב שכתב ג"כ שאם רוצה לשייר ולכוין סעודתו בימים שאסור לאכול בשר כדי למלאות תאותו יש לאסור עיי"ש]. ועיין קידושין ל"ג ע"א אלא יכול יעצים עיניו מקמי דלימטיה זמן חיובא דכי מטא זמן חיובא הא לא חזי ליה דקאים מקמיה ת"ל תקום ויראת פרש"י ת"ל ויראת יש לך לירא מן היוצר היודע מחשבותיך שאתה מבקש תחבולות להפטר ממצותו ע"כ הרי דאין לבקש תחבולות להפטר ממצותיו ית"ש ועיין ב"ב צ"א ת"ר אין יוצאין ופרשב"ם שמפקיע עצמו מן המצות ועיין מנחות מ"א ע"א דאמר ליה מלאכא לקטינא ובספרי משנה הלכות ח"ג סי' ל"ה ד"ה אמנם ודו"ק.

 אשר לכן נלפענ"ד דהמסיים תורה או נביאים או מסכת' ממסכתות הש"ס אם מסיים דרך למודו שדרכו בכך ודאי לכ"ע מותר לעשות סיום והו"ל ס"מ וכן על ספה"ק שדרכו לסיים כל הספר ועושה סעודה לגמר המצוה הו"ל בכלל וכ"ש לדעת הרא"ש שהבאתי לעיל דהו"ל בכלל כותב ס"ת וכ"ש לענין סיום שיש בזה גמר מצוה **וכן לענין לימוד משניות אם הי' דרך למודו בקביעות בעיון כדרך הלימוד אבל אם אינו דרך עיון ולימוד אלא שעובר איזה מסכת' או איזה פרקים ממשניות כמו שאומרים תהלים ודאי שאין לעשות סיום וודאי דמי שגומר תהלים כדרך אמירת תהלים אינו עושה ס"מ** הגם שהתפלל דהמע"ה שיתקבלו לרצון כנגעים ואהלות אבל המסיים תהלים בעיון ובלימוד וגומר הלימוד הוי ג"כ בכלל גמירת המצוה כנלפענ"ד ברור בס"ד**. ומה שלא נהגו העולם לעשות סיום למס' משניות נראה משום שאין העולם לומדים משניות בעיון בקביעות וממילא לא הו"ל גמר מצוה ובאמת היכא דיש חברה משניות נוהגים לעשות ס"מ על משניות עכ"פ היסוד לזה דעל כל גמר מצוה עושים סעודה ומקרי ס"מ**.

 שוב הערני אחד מתלמידי הכולל דישיבתינו הקדושה מוה"ר מרדכי בערקאוויטש הי"ו דבשו"ת פני מבין א"ח סי' ק"ג כתב בזה תשובה ואין הז"ג לעיין אחריו.

 אלו דברי הטרוד העמוס בעבודת הקודש ידידו דושה"ט המברכו בברכת התורה ללומדיה צלח רכב על דבר אמת באמת דשה"ט בלב ונפש.

מנשה הקטן

**זמן השמחה:**

1. **פתחי תשובה יורה דעה סימן רמו**

ונקראת סע"מ - עיין בתשו' חוות יאיר סימן ע' שכתב דה"ה יום של אחריו כנהוג שהיה שלמה המע"ה עשה משתה ז' ימים ואפשר שגם שאחר אחריו כמ"ש גבי ז' ברכות מחמת הלולא כו' ע"ש.

**טעם:**

1. **נימוקי יוסף מסכת בבא בתרא דף נג עמוד ב**

וגם שהוא מנהג **לשמוח בענין מצוה עד שכשהשלימה עושין שמחה ומשתה וי"ט**:

1. **רשימות שיעורים סוף מס' סוכה**

****

1. **העמק שאלה שאלתא קעא**

ענין סעודה הוא כדי לשבח להקב"ה על הדבר לפני רבים הקרואים לסעודה וזהו ענין קרבן תודה

1. **ים של שלמה מסכת בבא קמא פרק ז**

גרסינן בפ' כל כתבי (שבת קי"ח ע"ב) אמר אביי, תיתי לי, דכי חזינא צורבא מדרבנן דשלים מסכתא. עבידנא יומא טבא לרבנן. מכאן נהגו כל ישראל לסיים בשמעתא, **וליתן שבח והודיה למקום,** **ולפרסם אותה שמחה**, שזכה לכך, שעושין סעודה בעת שמסיימין

1. **שו"ת מהר"ם מינץ סימן קיט**

רב או ראש ישיבה שהוא לומד מסכתא עם חביריו ותלמידיו וכשבאו לסוף המסכתא, ישייר מעט בסוף עד שעת הכושר, יומא דראוי לתקן סעודה נאה **לכבוד התורה ותלמידיהון**

1. **רמב"ן שמות פרשת משפטים פרק כד**

טעם וישתו - שעשו שמחה ויום טוב, כי כן חובה לשמוח בקבלת התורה, כאשר צוה בכתבם כל דברי התורה על האבנים וזבחת שלמים ואכלת שם ושמחת לפני ה' אלהיך (דברים כז ז). וכתיב בשלמה (דהי"ב א יב) החכמה והמדע נתון לך וגו', מיד ויבא ירושלם ויעש משתה לכל עבדיו (מ"א ג טו). ואמר רבי אלעזר מכאן שעושין משתה לגמרה של תורה (שהש"ר א ט). ונאמר בדוד אביו בהתנדבם לבנין בית המקדש ויזבחו לה' זבחים ויעלו עולות לה' וגו' ויאכלו וישתו לפני ה' ביום ההוא בשמחה גדולה (דהי"א כט כא - כב), ואף כאן ביום חתונת התורה כן עשו:

**אחרים מצטרף:**

1. **ים של שלמה מסכת בבא קמא פרק ז**

ומהא דפרק כל כתבי משמע. דאפילו מי שלא סיים מסכתא זו. **מצוה רבה שישמוח עם המסיים**. דהא אביי, אע"ג דהוא גופא לא סיים. אפילו הכי עביד יומא טבא לרבנן. ומשמע שהיה מזמין אף אחרים עמו. דהא לא אמר עבידנא ליה יומא טבא, אלא לרבנן קאמר. ומה שפי' רש"י, לפי שהיה אביי ראש ישיבה. לאו משום דאחר לא היה עושה. אלא דקשה לרש"י, וכי לא היה בדורו של אביי שם אחד שהיה מהדר ועושה זולתו, מאחר שהיא מצוה רבה. על כן פי', משום שהיה ראש ישיבה, והוא קודם למצוה זולתו

1. **שו"ת מהר"ם מינץ סימן קיט**

רב או ראש ישיבה שהוא לומד מסכתא עם חביריו ותלמידיו וכשבאו לסוף המסכתא, ישייר מעט בסוף עד שעת הכושר, יומא **דראוי לתקן סעודה נאה לכבוד התורה ותלמידיהון, ואז ראוי לקבץ כל הקהל כשבא הרב לסיים,** כל מי שראוי לבא לסיום המסכתא. וסמך יש במסכת אבות ההולך ואינו עושה שכר הליכה בידו וגו', ולכך נהגו כל בעלי בתים לילך על הישיבה בתחילת התו' זמן בישיבה ראשונה, ולכך מנהג להודיעם כשבא הרב לסיים המסכתא, כדי שיבואו הבעלי בתים גם כן לסיומא, ואז יהיו שמה תחילה וסוף. עוד טעם אחר שהוא כבוד התורה כשיש שם אסיפת עם, כדאיתא מעין זה במרדכי בסוף הניזקין וז"ל יכולין לקרות לחתן תורה או לחתן בראשית כהן או לוי דשאני התם דכבר קראו ה' כמשפט היום כו', וגם ברוב מקומות ישראל הולכים עמהם חשובים הקהל על המגדל עכ"ל. ש"מ לכבוד סיום התורה הולכים. ה"נ מקבצים רוב עם לכבוד התורה

1. **תלמוד בבלי מסכת פסחים דף קיג עמוד ב**

שבעה מנודין לשמים, אלו הן: יהודי שאין לו אשה, ושיש לו אשה ואין לו בנים, ומי שיש לו בנים ואין מגדלן לתלמוד תורה, ומי שאין לו תפילין בראשו ותפילין בזרועו וציצית בבגדו ומזוזה בפתחו, והמונע מנעלים מרגליו. **ויש אומרים: אף מי שאין מיסב בחבורה של מצוה.**

1. **רשב"ם מסכת פסחים דף קיג עמוד ב**

 בחבורת מצוה. כגון משתה של ברית מילה או בת כהן לכהן:

1. **רבינו חננאל מסכת פסחים דף קיג עמוד ב**

ויש אומרי' אף מי שאינו יושב בחבורת מצוה כגון קידוש וכיוצא בו.

**אבל:**

1. **שו"ת מהר"ם מינץ סימן קיט**

והיא סעודה מצוה דאפי' אבל תוך י"ב חדש על אביו ואמו יכול לסעוד שמה דאיתא שם ולשמחת מריעות מותר.

**גירסא בלא הבנה:**

1. **שולחן ערוך אורח חיים הלכות ברכות השחר ושאר ברכות סימן נ**

טעם למה אומרים משנת איזהו מקומן, ובו סעיף אחד.

 סעיף א

(א) קבעו לשנות אחר פרשת התמיד פ' א איזהו מקומן וברייתא דר' ישמעאל, כדי שיזכה כל אדם ב ללמוד בכל יום מקרא [ב] משנה וגמרא, דברייתא דר' ישמעאל הוי במקום גמרא, (ב) שהמדרש כגמרא.

1. **מגן אברהם סימן נ**

ב (ב) ללמוד בכל יום - נ"ל דוקא בזמניהם שהיו מבינים לשון תרגום אבל עכשיו שאין מבינים צריכים ללמוד להבין דאל"כ אינו נחשב ללימוד ואף בתפילה מוטב להתפלל בל' שמבין כמ"ש ס"ס ק"א מ"מ י"ל שאף שהוא אינו מבין הקב"ה יודע כוונתו ומבין **אבל אם אומר המשנה ואינו מבין אינו נקרא לימוד לכן צריכים ללמוד הפי':**

1. **תלמוד בבלי מסכת עבודה זרה דף יט עמוד א**

ואמר רבא: **לעולם ליגריס איניש**, ואע"ג דמשכח ואע"ג דלא ידע מאי קאמר, שנאמר: +תהלים קיט+ גרסה נפשי לתאבה, גרסה כתיב ולא כתיב טחנה

1. **רש"י מסכת עבודה זרה דף יט עמוד א**
2. דלא ידע מאי קאמר - שאין רבו יודע לפרש לו כלום.
3. **ספר כד הקמח תורה [א]**

וכבר ידוע **כי קריאת התורה מצוה גדולה היא אע"פ שלא יבין מה שקורא** כי פעמים שיקרא אדם פרשה אחת מן התורה ולא יתבונן בעצמו שקרא כלל מתוך שהוא מחשב בדברים אחרים, ולכך קריאת התורה כשיודע שהוא קורא מצוה גדולה היא ושכר גדול יש לו בזה. והוא שדרשו בפ"ק של ע"ז (דף יט) לעולם ליגרוס אינש אע"ג דלא ידע מאי קאמר שנאמר (תהלים קיט) גרסה נפשי לתאבה, וקריאה זו קראוהו רז"ל מצות קריאה ואע"פ שאינו מבין כל מה שהוא קורא

**הלכות שונות:**

1. **שו"ת מנחת יצחק חלק ב סימן צג**

(ד) וע"ד **אשר למד המסכת שלא כסדר, לפענ"ד בודאי אינו מעכב,** דהרי מצות ת"ת מקיים בכל אופן שלומד, דדוקא במגילה קיי"ל שהקורא למפרע לא יצא דנלמד מקראי וכדאיתא (במס' מגילה י"ח), ובקריאת התורה קיי"ל דבדיעבד אם דלג באמצע חוזר וקורא אפילו אחרי שהחזיר את התורה את מה שדלג כמבואר (באו"ח סי' קל"ז ס"ג), אף שלא קרא כסדר, וממילא כיון שבצירוף ממה שלמד בתחלתו וסופו, סיים כל המסכת, ויש שמחת הנפש שזכה לזה, ממילא הוי סעודת מצוה

1. **שו"ת מנחת יצחק חלק ב סימן צג**

(א) והנה בנוגע**, אם נכון להשאיר סיום לעת הצורך**, אף שהחמיר בזה בס' אלי' רבה הביאו בבאה"ט (או"ח סי' תקנ"א סקל"ג), אבל בת' מהר"מ מינץ הביאו הש"ך (יו"ד סי' רמ"ו סקכ"ז), כתב בפירוש, דכשבאין לסוף המסכת ישייר מעט בסוף עד שעת הכושר, יומא דראוי לתקן בו סעודה עיי"ש, ובת' ארי' דבי עילאי (באבני זכרון לאו"ח סי' י"א) הביא ראי' לזה, ממה דאיתא (במוע"ק דף ט') דפריך שם איבעי' להו לשיורי פורתא וכו', דמוכח דאף דמשייר פורתא ג"כ נקרא גמר המצוה של בנין בית המקדש, אף שהי' אפשר לגמור קודם. והה"ד בעושין סעודה לגמרה של תורה דאשוינהו להדדי בתוי"ט (פ"ד דתענית מ"ח) עיי"ש,